stanford-oval/wikipedia huggingface dataset:
שיעור האנטומיה של ד"ר טולפ

| --- | --- |

 מידע כללי
 צייר:  רמברנדט
 תאריך יצירה:  1632
 טכניקה וחומרים:  שמן על בד
 ממדים בס"מ
 רוחב:  216.5 ס״מ 
 גובה:  169.5 ס״מ 
 נתונים על היצירה
 זרם אמנותי:  תור הזהב של הולנד, בארוק 
 מספר יצירה:  146 (מאוריצהאוס) 
 מיקום:  מאוריצהאוס האג שבהולנד
 
"שיעור האנטומיה של ד"ר טולפ" (בהולנדית: De anatomische les van Dr. Nicolaes Tulp) הוא ציור שמן מאת הצייר ההולנדי רמברנדט משנת 1632. הציור, שאורכו 216.5 ס"מ ורוחבו 169.5 ס"מ, מוצג כיום בגלריה המלכותית מאוריצהאוס בעיר האג שבהולנד.
הציור מתאר נתיחה (דיסקציה) של זרוע אדם, לשם לימוד אנטומי של גוף האדם. מעדויות ידוע לנו כיום כי גופת האדם המנותח הייתה שייכת לפושע בשם אריס קינט (Aris Kindt), אשר הוצא להורג בעוון רצח וכי המאורע התרחש, כנראה, ב-16 בינואר 1632 בבית גילדת המנתחים שבאמסטרדם. נתיחה פומבית של גופה הייתה מאורע נדיר באמסטרדם של אותם ימים, ודוקטור טולפ, רופא האנטומיה הרשמי של העיר, הורשה רק פעם בשנה לנתח גופת פושע שהוצא להורג.
מצדו האחד של שולחן הניתוחים ניצבות כמה דמויות של צופים, אשר שילמו תמורת הזכות להשתתף בניתוח. מבטיהן של דמויות אלו מופנים אל כיוונים שונים. יש ביניהן המתבוננות בניתוח, אחרות מתבוננות לעברו של ד"ר טולפ ואילו אחרות מביטות דווקא לכיוונו של הצופה. החדר בו מתבצע הניתוח הוא חשוך באופן יחסי. תאורה מלאכותית אשר אינה נמצאת בתוך הקומפוזיציה, יוצרת אזורים מוארים יותר ואזורים חשוכים. על רקע הקיר האחורי של החדר בולטות הדמויות במלבושיהן השחורים ובצווארון הלבן שלהן. ידו האחת של טולפ אוחזת בכלי ניתוח וידו השנייה מונפת באוויר, כאילו הוא מסביר דבר מה לקהל הצופים. אולם, פניו של הד"ר מכוונים אל מחוץ למסגרת הקומפוזיציה (הציור) ונראה כי הוא נותן ברגע זה מעין הסבר לקהל השומעים.
גופת המנותח מונחת על השולחן בצורה אלכסונית, המעניקה אשליה פרספקטיבית של עומק, לתיאור השטוח באופן יחסי. להבדיל מן התיאור הנפחי של החלל והדמויות, מתוארת ידו המבותרת של המנותח בצורה חומרית ואקספרסיוניסטית מאוד. הדבר בולט בייחוד בשל העובדה כי זהו המישור הקדמי ביותר של היצירה.
האג'י רייט

האג'י אמיר רייט (באנגלית: Haji Amir Wright; נולד ב-27 במרץ 1998) הוא כדורגלן אמריקאי המשחק בעמדות החלוץ והקיצוני שמשחק בקובנטרי סיטי מהצ'מפיונשיפ ובנבחרת ארצות הברית בכדורגל.
קריירת מועדונים

כבר כששיחק בקבוצת הנוער של לוס אנג'לס גלאקסי נודע רייט בזכות הסיומות שלו, יכולתו לנצח במאבקי גובה ומהירותו, ונחשב לאחד הפוטנציאלים המובילים בכדורגל בארצות הברית.
הצלחתו של רייט בנבחרת עד גיל 17 תרמה להחתמתו באקדמיה של שאלקה 04 הגרמנית ב-2016. בהופעת הבכורה שלו בקבוצה עד גיל 19 של המועדון ב-16 באפריל הוא כבש צמד מול בורוסיה מנשנגלדבך.
במאי 2017 הועלה רייט לקבוצה הראשונה של שאלקה מהבונדסליגה יחד עם בן ארצו ווסטון מקני, ונרשם לראשונה בסגל הקבוצה נגד אינגולשטאדט 04 ב-20 במאי 2017. ביולי 2018 התאמן בקבוצת הבונדסליגה השנייה אוניון ברלין. ב-24 בנובמבר 2018 ערך רייט את הופעת הבכורה שלו בקבוצה הראשונה של שאלקה כשנכנס בדקה ה-88 של הניצחון 5–2 על נירנברג.
ביולי 2019 עבר רייט לפנלו מליגת העל ההולנדית בהעברה חופשית.
באוגוסט 2020 עבר רייט לסונאוסקה פובולד מליגת העל הדנית. הוא פתח את הליגה עם 6 שערים ב-8 הופעות בתחילת נובמבר, ונבחר לשחקן המצטיין של אוקטובר 2020. ביולי 2021 ביקש רייט לעזוב את הקבוצה ולא הגיע לאימוני קדם העונה, וב-28 ביולי הושאל לאנטליהספור הטורקית עם אופציה לרכישה.
ב-28 באוגוסט 2021, כבר במשחקו השלישי באנטליהספור, כבש רייט שלושער בניצחון 3–2 על ריזספור, שער ניצחון בבעיטת עונשין בדקה העשירית של תוספת הזמן. ב-19 ביולי 2022 חתם רייט לשלוש שנים בקבוצה מליגת העל הטורקית.
ב-4 באוגוסט 2023 חתם רייט לשלוש שנים בקובנטרי סיטי מהצ'מפיונשיפ תמורת 9 מיליון אירו. בהופעת הבכורה שלו בקבוצה ב-12 באוגוסט כבש את שערו הראשון בניצחון 3–0 על מידלסבורו.
קריירה בנבחרת

רייט הוא ממוצא ליברי וגנאי, אך ייצג את ארצות הברית בכל נבחרות הנוער. במאי 2022 זומן לראשונה לנבחרת ארצות הברית הבוגרת על ידי גרג ברהלטר לחלון ליגת האומות של CONCACAF.
רייט כבש את שערו הראשון בנבחרת בהופעת הבכורה שלו ב-1 ביוני 2022, בניצחון 3–0 במשחק ידידות על מרוקו. בנובמבר 2022 זומן רייט לסגל הנבחרת למונדיאל 2022, וכבש את השער המצמק בהפסד 1–3 להולנד בשמינית הגמר.
נכלל בסגל לקופה אמריקה 2024.
חיים אישיים

אחיו של האג'י, חניף, משחק בקבוצת הנוער של בונר מהליגה הגרמנית החמישית. דודנו של האג'י, ג'וזף אדאי, זכה בסופרבול XLI ב-2007 עם אינדיאנפוליס קולטס.
תארים

אליפות ה-NASL: ‏2015
ליגת האומות של צפון אמריקה 2023/2024
שחקן החודש בליגת העל הדנית: אוקטובר 2020
Lento (שיר של טליה)

"Lento" (בעברית: "לְהַאֵט") הוא שיר שהוקלט על ידי הזמרת-יוצרת המקסיקנית טליה, בהשתתפות הצמד הקובני חנטה דה סונה, מתוך אלבום האולפן החמישה עשר שלה, Valiente. השיר יצא לאור ב-27 בספטמבר 2018, על ידי חברת התקליטים סוני מיוזיק לטין, כסינגל השלישי מתוך האלבום.
השיר הגיע למקום הרביעי במצעד השירים הטרופיים.
רקע וכתיבה

השיר נכתב על ידי חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם וסרג'יו ג'ורג' והופק על ידי סרג'יו ג'ורג'. השיר הגיע למקום החמישי במצעד השירים הלטיניים הדיגיטליים והפך לשירה המצליח ביותר של טליה במצעד.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-47 מיליון השמעות.
וידאו קליפ

הווידאו קליפ הרשמי של השיר פורסם ב-28 בספטמבר 2018 בערוץ היוטיוב הרשמי של טליה. לאורכו של הקליפ ניתן לראות את טליה בורחת מצלמי פפראצי שרודפים אחריה, במטרה לצלם ולהסריט אותה. בהמשך לכך, היא מגיעה למסיבה המאורגנת בידי חנטה דה זונה ורוקדת ביחד עם השניים, כשהיא לבושה בבגדים שונים.
נכון למאי 2022, מונה הצפיות של הקליפ עומד על למעלה מ-150 מיליון צפיות.
מיקומי שיא

|   ‏‏‏  מצעדים ודירוגים (2018–2019)> מדינה |   ‏‏‏  מצעדים ודירוגים (2018–2019)> מצעד |   ‏‏‏  מצעדים ודירוגים (2018–2019)> מיקום שיא |   ‏‏‏  מצעדים ודירוגים (2018–2019)>  |
| --- | --- | --- | --- |
|  אל סלוודור | מוניטור לטינו | 5 |  |
|  ארצות הברית | בילבורד הוט 100 | – |  |
|  ארצות הברית | מצעד השירים הטרופיים | 4 |  |
|  ארצות הברית | מצעד שירי הפופ הלטיניים | 30 |  |
|  בוליביה | מוניטור לטינו | 10 |  |
|  גואטמלה | מוניטור לטינו | 16 |  |
|  הונגריה | Rádiós Top 40 | – |  |
|  הונגריה | מצעד 40 הסינגלים | 17 |  |
|  הונדורס | Honduras Top 50 | 5 |  |
|  מקסיקו | מוניטור לטינו | 15 |  |
|  מקסיקו | מקסיקו איירפליי | 39 |  |
|  ספרד | PROMUSICAE | 88 |  |
|  צ'ילה | צ'ילה טופ 20 | 18 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הטרופיים הדיגיטליים | 20 |  |
|  מקסיקו | מצעד שירי הפופ | 86 |  |
|   ‏‏‏  מצעדי סוף שנה (2019)> מדינה |   ‏‏‏  מצעדי סוף שנה (2019)> מצעד |   ‏‏‏  מצעדי סוף שנה (2019)> מיקום שיא |   ‏‏‏  מצעדי סוף שנה (2019)>  |
| --- | --- | --- | --- |
|  ארצות הברית | בילבורד הוט 100 | – |  |
|  ארצות הברית | מצעד השירים הטרופיים | 26 |  |
|  הונדורס | Honduras Top 50 | 18 |  |
|  פרו | מוניטור לטינו | 47 |  |
|  צ'ילה | צ'ילה טופ 20 | 96 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 27 בספטמבר 2018 | הזרמת מוזיקה • הורדה דיגיטלית | סוני לטין |  |
הערות שוליים

↑  חוליו רייס קופלו, אנדרס קסטרו, אדגר באררה, אלכסנדר דלגאדו, חורחה לואיס צ'סין, ג'ון ליאונה, עומר אלפננו, רנדי מלקולם, סרג'יו ג'ורג'
1 2 3 4  Thalía & Gente De Zona – Lento, נבדק ב-2022-05-07
1 2  Thalia, Billboard (באנגלית אמריקאית)
↑  Lento, 2018-09-27, נבדק ב-2022-05-07
1 2 3  Thalia, Gente de Zona - Lento (Official Video), נבדק ב-2022-05-07
יוליה סאביצ'בה

| --- | --- |
יוליה סאביצ'בה, 2024
יוליה סאביצ'בה, 2024
 לידה:  14 בפברואר 1987 (בת 37) קורגן, ברה"מ 
 שם לידה:  Юлия Станиславовна Савичева 
 מוקד פעילות:  ברית המועצות, רוסיה 
 תקופת הפעילות:  מ-2003 
 סוגה:  מוזיקת פופ, פופ רוק 
 שפה מועדפת:  רוסית 
 פרסים והוקרה:  פרס גרמופון הזהב  פרסי Muz-TV  פרסי ZD  MTV Russia Music Awards 
 juliasavicheva.ru
 פרופיל ב-IMDb
 חתימה:  
 
יוליה סטאניסלבובנַה סַאבִיצֶ'בַה (ברוסית: Ю́лия Станисла́вовна Са́вичева ; נולדה ב-14 בפברואר 1987) היא זמרת רוסייה.
ביוגרפיה

סאביצ'בה נולדה בקורגן למשפחה של מוזיקאים, היא הופיעה על הבמה לראשונה בגיל ארבע עם להקה בשם אגתה כריסטי.
ב-2003 השתתפה בעונה השנייה של התוכנית מפעל הכוכבים והודחה בשלב חצי הגמר.
ב-2004 ייצגה רוסיה באירוויזיון עם השיר "Believe Me" שם הייתה במקום ה-11.
ב-2005 יצא האלבום הראשון שלה, באותה שנה ביצעה את שיר הנושא לסדרה קטי המכוערת.
דיסקוגרפיה > אלבומי אולפן

2005: Высоко
2006: Магнит
2008: Оригами
2009: Первая любовь
2012: Сердцебиение
2014: ...Личное
2020: CLV
דיסקוגרפיה > אלבומי הופעה

2005: Если в сердце живёт любовь
הבנר בולטפלאג

HB טורסהאבן (פארואזית: Havnar Bóltfelag Tórshavn או בקיצור HB Tórshavn) הוא אחד ממועדוני הכדורגל הוותיקים ביותר והמצליחים ביותר באיי פארו, אשר הוקם בשנת 1904. מועדון הכדורגל ממוקם בעיר הבירה, טורסהאבן. השם HB הוא קיצור של "האונר בולטפלאה" או "מועדון הכדורגל של הנמל". השם "האבן" בא משם העיר טורסהאבן.
המועדון הוא המעוטר ביותר באיי פארו ובעל 24 תוארי אליפות ו-27 גביעים ומתוכם 12 תוארי דאבל.
היסטוריה

המועדון נוסד ב-4 באוקטובר 1904. הדירקטוריון הראשון של האנשים שנחשבים למקימי המועדון מנה שלושה אנשים: מאדס אנדריה ווינטר, ג'ואן פאולי יואנסן וג'קופ מוריצן. ראש העיר העתידי של טורשאבן (1909–1912), מאדס אנדריה ווינטר, היה היו"ר הראשון של HB.
המשחק הראשון של הקבוצה אי פעם נערך ב-23 במאי 1909 נגד TB טבורוירי והסתיים בתוצאה 2-2. הקבוצה לקחה חלק בליגה הראשונה של איי פארו, ישר לאחר הקמתה, בשנת 1942. בתחילה, הקבוצה לא הרשימה, אך בהמשך השתפרה ואפילו סיימה כסגנית בעונות 1948/1949, 1949/1950, 1953/1954 ו-1955/1954.
בעונת 1955 זכתה הקבוצה לראשונה בתואר האליפות, והשלימה דאבל לאחר זכייה בגביע הראשון של איי פארו בעונה זו, כשהיא מנצחת את קלאקסוויק בגמר. הקבוצה המשיכה לזכות בתארים בשנות ה-60, אולם היריבה קלאקסוויק הייתה נחשבת למצליחה יותר עד תחילת שנות ה-70.
בשנת 1970 היו אמורים טורסהאבן לשחק מול קלאקסוויק בגמר הגביע הלאומי. אבל הגמר מעולם לא התקיים, מכיוון שקלאקסוויק סירבה לשחק את הגמר בטורסהאבן. הקבוצה לא הוכרזה למנצחת טכני בגמר למרות אי הופעתה של קלאקסוויק. HB היו המחזיקים הנוכחיים בגביע באותה תקופה, לאחר שניצחה את B36 טורסהאבן בגמר הגביע, בשנה הקודמת. הם סיימו במקום השני ב-1970 לאחר שקלאקסוויק זכתה בתואר החמישי ברציפות. זו הייתה הפעם הרביעית ש-HB סיימה סגנית אלופת הליגה ב-4 העונות האחרונות. בשנה שלאחר מכן זה היה HB v TB בגמר הגביע, המשחק יצא לדרך והפעם HB ניצחה. HB זכתה גם בגביע ב-1972 וב-1973, מה שהפך אותם לזוכים 11 פעמים בגביע, וזכייה בגביע במשך 5 שנים רצופות. הם גם זכו בגביע 5 פעמים ברציפות, בשנים שבין 1978 ל-1982. HB הם המועדון היחיד באיי פארו שהצליח להשיג זאת, כאשר מועדונים אחרים זכו בגביע רק שנתיים ברציפות בלבד. בשלב זה הם זכו בגביע איי פארו פעמים רבות יותר מכל המועדונים האחרים באיי פארו, אך קלאקסוויק עדיין החזיקה במספר רב של תארים במסגרת הליגה.
בשנות ה-90 מועדונים באיי פארו החלו להשתתף לראשונה בתחרויות אירופיות, וHB עשתה זאת לראשונה בגביע אירופה למחזיקות של 1993/1994, שם עברה את הסיבוב המקדים והודחה בסיבוב הראשון. מאז היו HB מעורבים כמעט בכל תחרויות אירופאיות כנציגת איי פארו.
בשנת 2003, HB זכתה באליפות נוספת, והשוותה את השיא של KÍ קלאקסוויק - 17 אליפויות. שנה לאחר מכן זכתה HB שוב בליגה ושברה את השיא של KÍ, מה שהפך את HB לקבוצה המצליחה ביותר באיי פארו, מאז ומעולם שהיא שיאנית הזכיות באליפות הליגה הבכירה ושיאנית הזכייה בגביעי איי פארו.
בנובמבר 2017, HB שכרה כמנהל את היימיר גודיונסון, אשר אימן בעבר את הפנרפיירדיר האיסלנית והוביל אותם לזכייה ב-5 אליפויות הליגה הבכירה. ב-23 בספטמבר 2018 זכה המועדון בליגת העל של איי פארו פעם נוספת לאחר שהביס את KÍ שנשארה במקום השני, 2–1. ב-2019 הוסיפה הקבוצה את גביע המדינה ה-27 שלה. ב-2020 זכתה הקבוצה שוב, בתואר האליפות ה-24 שלהם בהיסטוריה.
הופעות באירופה

הקבוצה הופיעה לראשונה במפעל אירופי בעונת 1993/1994, בגביע אירופה למחזיקות גביע, כאשר הייתה זו התקופה בה החלו קבוצות מאיי פארו להשתתף בתחרויות אירופיות שכן לפני כן לא הורשו לעשות כן. באותה עונה, בשלב המוקדם של המפעל, פגשה הקבוצה בקבוצת RAF ילגאבה מלטביה ועברה אותה כאשר בסיבוב הראשון היא פוגשת בקבוצת אוניברסיטת קראיובה מרומניה לה הפסידה והודחה מהמפעל. בעונה שלאחר מכן, עונת 1994/95 שיחקה הקבוצה בגביע אופ"א, אז פגשה בסיבוב המוקדם בקבוצת מאת'רוול מסקוטלנד והפסידה לה וכן הודחה מהמפעל. הקבוצה המשיכה לנסות את מזלה במפעלים האירופיים בגביע האינטרטוטו בעונת 1995, אז שיחקה בבית המוקדם נגד קבוצות אראו משווייץ, גרמינל בירשחוט מבלגיה, טרומסה IL מנורווגיה ואוניברסיטת קלוז'-נאפוקה מרומניה. הקבוצה סיימה בתיקו עם הקבוצות מרומניה ובלגיה והפסידה לאראו (6-1) ולטרומסו (10-0). ההפסד לטרומסו הוא ההפסד האירופי הגדול ביותר של הקבוצה בכל הזמנים עד ימינו אנו. בשל תוצאות אלו הודחה הקבוצה מהמפעל בשלב זה.
הקבוצה חזרה לגביע המחזיקות בעונת 1996/1997, אז הוגרלה בשלב המוקדם נגד קבוצת דינמו בתומי מגאורגיה והפסידה לה והודחה מהמפעל. בעונה שלאחר מכן, עונת 1997/1998, חזרה הקבוצה לגביע המחזיקות אז הוגרלה בשלב המוקדם נגד קבוצת אפואל ניקוסיה מקפריסין והפסידה לה והודחה מהמפעל. בעונת 1998/1999 הוגרלה הקבוצה בשלב המוקדם של גביע אופ"א מול קבוצת וואאסן פאולוסאורה מפינלנד וניצחה במשחק אחד והפסידה בשני ולכן הודחה מהמפעל בשל הפרש שערים. בעונת שלאחר מכן, עונת 1999/2000 שיחקה הקבוצה במוקדמות ליגת האלופות אך הפסידה בשלב המוקדם הראשון מול פ.צ. האקה מפינלנד. הקבוצה שיחקה בגביע האינטרטוטו בשנת 2000 בשלב הראשון מול קבוצת אוטו-טריידר טטבאניה מהונגריה והפסידה לה.
בעונת 2001/2002 שיחקה הקבוצה בגביע אופ"א והוגרלה בסיבוב המוקדם מול גראזר AK מאוסטריה אך הפסידה לה והודחה מהמפעל. הקבוצה חזרה לזירה האירופית בעונת 2003/2004, אז הוגרלה בשלב המוקדם של ליגת האלופות מול קבוצת FBK קאונאס מליטא והפסידה לה. בעונת 2004/2005 חזרה הקבוצה למוקדמות ליגת האלופות והוגרלה בסיבוב המוקדם נגד קבוצת ו.י.ט. גאורגיה טביליסי מגאורגיה אך הפסידה לה בסיכום המשחקים. הקבוצה חזרה למוקדמות ליגת האלופות גם בעונת 2005/2006 ואז הוגרלה שנית מול FBK קאונאס מליטא אך הפסידה לה גם הפעם. בשנת 2006 הגיעה הקבוצה לגביע האינטרטוטו ושיחקה בסיבוב הראשון מול קבוצת דינאבורג מלטביה אך הפסידה לה בסיכום שני המשחקים. בעונת 2013/2012 סיימה את הליגה במקום השלישי והעפילה למוקדמות ליגת האלופות בעונת 2013/2014. בסיבוב המוקדמות הראשון הפסידה לקבוצת איי. בי. וי. והודחה מהטורניר. בנוסף, בעונה זו זכתה הקבוצה באליפות נוספת. במוקדמות ליגת האלופות בעונת 2014/2015 הקבוצה העפילה לראשונה בתולדותיה לסיבוב השני לאחר שגברה בסיבוב הראשון על לינקולן רד אימפס מגיברלטר. אולם, בסיבוב השני היא הודחה לאחר שהפסידה לפרטיזן בלגרד הסרבית.
תארים

אליפויות הפרמייר ליג של איי פארו (24): 1955, 1960, 1963, 1964, 1965, 1971, 1973, 1974, 1975, 1978, 1981, 1982, 1988, 1990, 1998, 2002, 2003, 2004, 2006, 2009, 2010, 2013, 2018, 2020
סגנית אלופת הליגה של איי פארו (22): 1948, 1949, 1953, 1954, 1958, 1966, 1967, 1969, 1970, 1972, 1976, 1977, 1980, 1983, 1985, 1986, 1987, 1989, 1993, 1994, 1995, 1997, 2000, 2008, 2014, 2021
הגביע של איי פארו (30): 1955, 1957, 1959, 1962, 1963, 1964, 1968, 1969, 1971, 1972, 1973, 1975, 1976, 1978, 1979, 1980, 1981, 1982, 1984, 1987, 1988, 1989, 1992, 1995, 1998, 2004, 2019, 2020, 2023, 2024
סגנית מחזיקת הגביע של איי פארו (13): 1958, 1960, 1965, 1966, 1974, 1991, 1993, 1996, 2000, 2002, 2007, 2014, 2018
הסופרקאפ של איי פארו (4): 2009, 2010, 2019, 2021
סגנית מחזיקת הסופרקאפ של איי פארו (4): 2007, 2011, 2014, 2020
איברהים קוטלואי

| --- | --- |

איברהים קוטלואי, פברואר 2016
 לידה:  7 בינואר 1974 (בן 50) איסטנבול, טורקיה 
 עמדה:  קלע
 גובה:  1.98 מטר
 מספר:  10, 11, 12
 דראפט:  1996: לא נבחר
 קבוצות כשחקן
 1993–1999 1999–2000 2000–2001 2001–2003 2003–2004 2004–2005 2005 2005–2006 2006–2007 2007–2008 2008–2009:  פנרבחצ'ה אפס פילזן א.א.ק אתונה פנאתינאיקוס Ülkerspor סיאטל סופרסוניק פנאתינאיקוס  Ülkerspor פנרבחצ'ה פאוק סלוניקי İTÜ
 הישגים כשחקן
 זכייה באליפות היורוליג (2002)  מלך הסלים של היורוליג (1999)  2 זכיות באליפות הליגה היוונית (2003, 2005)  3 זכיות בגביע היווני (2001, 2003, 2005)  2 זכיות באליפות טורקיה (2006, 2007)  זכייה בגביע הנשיא (2005)  זכייה בגביע הטורקי (2004)
 
איברהים קוטלואי (בטורקית: İbrahim Kutluay; נולד ב-7 בינואר 1974) הוא שחקן כדורסל טורקי לשעבר, שלאחר פרישתו היה למנהל ופרשן ספורט. הוא שיחק בעמדת הקלע, ובשיאו, היה אחד מקלעי השלשות הטובים בעולם. הוא קלע שיא של 50 נקודות באליפות אירופה עד גיל 20 של פיב"א 1996 נגד איטליה, וגם 41 נקודות במשחק היורוליג נגד ציבונה זאגרב בעונת 1998-1999. הוא היה הכדורסלן הטורקי הראשון שזכה באליפות היורוליג, כשזכה בפיינל פור 2002 עם המועדון היווני פנאתינייקוס. קוטלואי היה הטורקי הרביעי ששיחק ב-NBA. בנוסף לקריירה המקצועית שלו, הוא גם משך עניין כדמות חברה גבוהה בשל תהילתו ועושרו וחייו האישיים אשר היו נתונים ללא הרף לביקורת תקשורתית.
קריירת ככדורסלן מקצועי > פנרבחצ'ה: 1992–1999

איברהים קוטלואי גדל במחלקת הנוער של פנרבחצ'ה. בתחילה תכנן להפוך לשחקן כדורגל, אבל בגיל 13, הוא עשה הסבה לכדורסל בהשפעת מאמניו ומשפחתו, מכיוון שהיה ברור שגובהו הגדול, התכונות הפיזיות והכישורים שלו יגרמו לו להצליח בתור כדורסלן. הוא התקדם בכל שלב בודד של במחלקת הנוער, ובשנת 1992 הוצג לצוות של פנרבחצ'ה על ידי צ'טין ילמאז. בעונת 1994–1995 הוא עשה פריצת דרך תחת מאמנו מוראט דידין וביסס את עצמו כקלע הטוב ביותר של הקבוצה. הוא היה מלך הסלים של פיב"א ביורוליג בעונת 1998-1999, עם ממוצע של 21.4 נקודות למשחק.
קריירת ככדורסלן מקצועי > השנים באפס פילזן: 1999–2000

לקוטלואי הייתה קריירה מוצלחת בקבוצה אפס פילזן (היום אנדולו אפס) עם ממוצע כולל של 15.1 נקודות, 1.7 ריבאונדים ו-2.6 אסיסטים למשחק.
קריירת ככדורסלן מקצועי > יוון והגעה לפסגת אירופה

בתקופתו ביוון הגיע קוטלואי לשיא של הקריירה שלו. המעבר ל-א.א.ק אתונה היה מסוכן מאוד בגלל היחסים הבעייתיים מבחינה היסטורית בין טורקיה ליוון וגם בזמן העברתו של קוטלואי למועדון היווני היחסים היו מתוחים במיוחד. למרות הכול איברהים אכן הוכיח את שוויו וזכה ב-MVP של הגביע היווני, ב-2001. ושנה לאחר מכן הוא עבר לפנאתינייקוס איתה גם זכה ביורוליג ב-2002.
מאוחר יותר הוא ייצג את Ülkerspor, ואת İTÜ, ב-BSL של טורקיה ו-PAOK בליגה היוונית. הוא גם הגיע לשחק ב-NBA, עם סיאטל סופרסוניקס.
קריירת הנבחרת הלאומית

קוטלואי היה חלק מהנבחרת הבכירה של טורקיה בכדורסל. עם נבחרת טורקיה, הוא זכה במדליית כסף ביורובאסקט 2001. וגם שיחק במדיה בטורנירים הבאים: יורובאסקט 1995, יורובאסקט 1997 אליפות אירופה בכדורסל 1999, יורובאסקט 1999, יורובאסקט 2003, יורובאסקט 2005, יורובאסקט 2007, אליפות העולם בכדורסל 2002 וגם באליפות העולם בכדורסל 2006.
פרופיל שחקן

כגארד בגובה 1.98 מטר, קוטלואי היה נחשב כאחד מקלעי החצי מרחק הטובים ביותר. יחד עם הארון ארדנאי, קוטלואי מדורג בין הסקוררים הטובים ביותר שטורקיה ייצרה אי פעם. קוטלואי הפך לשחקן הטורקי הרביעי ששיחק ב-NBA, אך הוא לא הצליח להצליח בקריירה שלו בארצות הברית. קוטלואי זכה לשבחים על המנטליות, המנהיגות והצניעות שלו לאורך הקריירה שלו.
קריירה שלאחר משחק

לאחר שפרש ממשחק כדורסל קוטלואי החל בקריירה כפרשן ספורט, ובשנת 2015, הוא הצטרף למועדון הטורקי דרושפאקה, ועבד כמנהל המועדון.
הערות שוליים

1 2 3  "İbrahim Kutluay Biyografisi". haberler.com. נבדק ב-15 בפברואר 2020. {{cite web}}:  (עזרה)
↑  "Legend: Ibrahim Kutluay, Fenerbahce Beko Istanbul". 6 במאי 2019. נבדק ב-12 בפברואר 2020. {{cite news}}:  (עזרה)
↑  FIBA.com Game: ITALY vs TURKEY (Group B) Date: 1 July 1996.
↑  FIBAEurope.com KK Cibona VIP 85-84 Fenerbahçe SK Date: 10.02.1999, 18:00h
↑  "Basketbolda Türkiyeyi Gururlandıran Kişiler". sportiveturkiye.com. נבדק ב-13 בפברואר 2020. {{cite web}}:  (עזרה)
↑  Özgün, Canan (2006-06-29). "Başka zevkim yok". נבדק ב-12 בפברואר 2020. {{cite news}}:  (עזרה)
↑  Çevik, Emre (9 בפברואר 2020). "İbrahim Kutluay ilişkisi". נבדק ב-12 בפברואר 2020. {{cite news}}:  (עזרה)
↑  "İşte ünlülerin mal varlıkları". 2013-04-29. נבדק ב-12 בפברואר 2020. {{cite news}}:  (עזרה)
↑  "İbrahim Kutluay Röportaj". antu.com.
↑  "İbrahim Kutluay". nbatr.com. נבדק ב-15 בפברואר 2020. {{cite web}}:  (עזרה)
↑  "Ve İbrahim AEK'da". 23 ביוני 2000. נבדק ב-15 בפברואר 2020. {{cite news}}:  (עזרה)
↑  Ibrahim KUTLUAY (TUR) participated in 17 FIBA / FIBA Zones events.
↑  Myhre, Rich. "Shooting help may come via Turkey". heraldnet.com. נבדק ב-12 בפברואר 2020. {{cite web}}:  (עזרה)
↑  "TURKISH PLAYER IN NBA". alperworld.50megs.com. נבדק ב-12 בפברואר 2020. {{cite web}}:  (עזרה)
↑  "İbrahim Kutluay Biyografisi". נבדק ב-12 בפברואר 2020. {{cite news}}:  (עזרה)
נאנארה (דפדפן)

| --- | --- |

נאנארה על גבי מערכת ההפעלה הכוכב האדום
נאנארה על גבי מערכת ההפעלה הכוכב האדום
 מפתח:  מרכז המחשוב הקוריאני
 מחזור חיים:  2013–הווה (כ־11 שנים)
 גרסה אחרונה:  3.5 
 מערכת הפעלה:  הכוכב האדום 
 קטגוריה:  דפדפן
 
נאנארה הוא דפדפן אינטרנט המשמש ברשת האינטראנט הלאומית של קוריאה הצפונית, קוואנגמיונג, שפותח על ידי מרכז המחשוב הקוריאני.
נאנארה מבוסס על דפדפן מוזילה פיירפוקס, אך הותאם במיוחד לצורכי השלטון בקוריאה הצפונית.
הדפדפן משולב ומותקן כברירת מחדל עם מערכת ההפעלה הכוכב האדום, מערכת מבוססת לינוקס שפותחה במיוחד עבור קוריאה הצפונית, בין היתר בגלל בעיות רישוי ואבטחה הקשורות למערכת ההפעלה Microsoft Windows.
היסטוריה ומבנה

הדפדפן פותח במסגרת החלטת השלטון בקוריאה הצפונית לאפשר גישה לרשת האינטראנט הלאומית המפוקחת עבור תושבי המדינה המסוגרת. הדפדפן משולב במערכת ההפעלה הכוכב האדום ומאפשר גישה מספר רב של אתרים פנימיים ברשת האינטראנט הפנימית של המדינה, בין 1,000 ל-5,500 אתרים.
במסגרת פעילותו של הדפדפן, הוא יוצר קשר עם כתובת IP פנימית 10.76.1.11, הזמינה רק בשטחי קוריאה הצפונית.
מנוע החיפוש המוגדר כברירת מחדל בדפדפן הוא Google Korea.
ראו גם

הכוכב האדום (מערכת הפעלה)
הערות שוליים

↑  Bernhard Seliger; Stefan Schmidt (4 באפריל 2014). The Hermit Kingdom Goes Online: Information Technology, Internet Use and Communication Policy in North Korea. McFarland. p. 7. ISBN 978-1-4766-1770-1. {{cite book}}:  (עזרה)
1 2  Bernhard Seliger, The Hermit Kingdom Goes Online: Information Technology, Internet Use and Communication Policy in North Korea, McFarland, 2014-04-04, ISBN 978-1-4766-1770-1. (באנגלית)
↑  "Korea Computer Center". Korea Computer Center. 2014. אורכב מ-המקור ב-31 בדצמבר 2014. {{cite web}}:  (עזרה)
↑  Matthew Sparkes (23 בדצמבר 2014). "Internet in North Korea: everything you need to know". The Daily Telegraph. נבדק ב-23 בנובמבר 2015. {{cite web}}:  (עזרה)
תומאש היבשמן

תומאש היבשמן (בצ'כית: Tomáš Hübschman; נולד ב-4 בספטמבר 1981) הוא כדורגלן עבר צ'כי ששיחק בעמדת הבלם.
קריירת מועדונים

היבשמן התחיל את הקריירה שלו בקבוצת הילדים של ספרטה פראג כבר בגיל 5 והמשיך בכל קבוצות הגיל של המועדון עד שהגיל 17 חתם על חוזה מקצועי בקבוצה הבוגרת. בשנת 1999 הושאל לזלין. בעונת 2000/2001 הושאל לפ.ק. יבלונץ ובסיום העונה חזר לספרטה. בעונת 2003/2004 היה שותף להעפלה של ספרטה לשמינית גמר ליגת האלופות.
בקיץ 2004 חתם בשחטאר דונצק מליגת העל האוקראינית תמורת 3 מיליון אירו. היבשמן היה שותף לזכייה של המועדון 8 פעמים באליפות, 5 סופר קאפ, 4 גביעים ופעם אחת בגביע אופ"א בעונת 2008/2009.
ביולי 2014 חתם על חוזה לשלוש שנים בפ.ק. יבלונץ אליה הגיע כשחקן חופשי. ב-5 באפריל 2023 הבקיע בתיקו 1-1 נגד פ.צ. סלובצ'קו והפך לכובש המבוגר בהיסטוריה של ליגת העל הצ'כית כאשר הוא בן 41, 7 חודשים ויום.
ב-18 ביוני 2024 הודיע על פרישה מכדורגל.
קריירה בינלאומית

היבשמן שיחק בצעירותו בנבחרות הצעירות של צ'כיה והשתתף בגביע העולם בכדורגל עד גיל 20 בשנת 2001 ובאליפות אירופה בכדורגל עד גיל 21 בשנת 2002.
ב-18 בנובמבר 2001 היבשמן ערך את הופעת הבכורה שלו בנבחרת הבוגרת בהפסד 1-0 לבלגיה. ב-11 באוקטובר 2013 הבקיע את שערו היחיד בנבחרת בניצחון 1-4 נגד מלטה.
השתתף עם הנבחרת ביורו 2004 ויורו 2012.
תארים

ליגת העל הצ'כית: 1999/2000, 2002/2003
הגביע הצ'כי: 2003/2004
ליגת העל האוקראינית: 2004/2005, 2005/2006, 2007/2008, 2009/2010, 2010/2011, 2011/2012, 2012/2013, 2013/2014
הגביע האוקראיני: 2007/2008, 2010/2011, 2011/2012, 2012/2013
הסופר קאפ האוקראיני: 2005, 2008, 2010, 2012, 2013
גביע אופ"א: 2008/2009
דמות העונה בליגת העל הצ'כית: 2020/2021
מזכיר

מזכיר הוא תפקיד שלו משמעויות אחדות. במשמעות הנפוצה זהו עובד העוסק בענייני המנהלה (אדמיניסטרציה) של ארגון או אחת מיחידותיו, או עומד בראש הארגון (מזכיר כללי).